Christenwaardes in skole: Verset teen hofaksie gesteun - Maroela Media
Foto: Don Mcphee/Guardian
Anton Alberts, die VF Plus se parlementêre woordvoerder, het gesê die reaksie vanuit kerklike kringe en in die sosiale media is 'n bewys dat die hofaksie van 'n groep onder die voorsitterskap van Johannes De Klerk Pietersen allerweë beskou word as 'n heksejag op Christenskap.
Prof. Nelus Niemand, moderator van die NG Kerk in Suid-Afrika, het aan die VF Plus gesê dié kerk voel so sterk oor die aangeleentheid dat hy hom sal voeg as 'n Vriend van die Hof in die saak. Hy sê ook hy sal dit verwelkom indien die saak eindelik in die grondwethof bereg word sodat daar finaal uitspraak daaroor gegee kan word.
Alberts het gesê dit is duidelik dat die saak godsdiensvryheid bedreig en indruis teen die 'wese van demokrasie'. "Godsdiensvryheid is van kardinale belang in Suid-Afrika," het hy gesê. "Dit is deel van enige volwasse demokrasie. In model-C skole geld die beginsel van ouerlike inspraak, bestuur en demokrasie. In daardie skole geld die meerderheidstem en word die etos van die skole op daardie wyse bepaal."
Volgens hom is die skole eintlik publieke/privaat-vennootskappe, aangesien die ouers ook finansieel tot die skole bydra. Om teen hierdie agtergrond die meerderheidstem in opvoedkundige instansies te wil doof, druis in teen die grondwetlike beginsels van deelnemende demokrasie.
"Daar rus egter 'n plig op skole en beheerliggame om ook minderhede in daardie skole te beskerm en vryheid van keuse toe te laat," het hy bygevoeg. "Dus moet leerlinge wat nie deel van enige godsdienstige aksie wil wees nie, die reg hê om daaraan te onttrek."
Hy meen ook skole en beheerrade moet sorg dat genoegsame dissipline bestaan om 'n geboelie op enige grondslag aan te spreek, of dit nou ontstaan weens nie-deelname aan godsdienspraktyke, of andersins. "Boelies vind vele verskonings vir hulle dade en die motief daarvan is nie beperk tot net godsdienspraktyke nie."
Alberts het gesê die organisasie se hofaksie is dus verkeerd gemotiveer en is net daarop gerig om een lewensbeskouing met 'n ander te vervang. "Leerlinge moet kan leer van die verskillende lewensbeskouinge wat bestaan, maar 'n demokraties-verkose beheerliggaam moet ook die reg hê om sekere praktyke wat strook met hul lewensbeskouing, te kondoneer," het hy afgesluit.
Wie het gese kommunisme is dood? Die sloop van Stalin, Lenin se standbeeld en die muur deur Berlyn was nog altyd oeverblindery. Enige vorm van nasionalisme, volkseiendomlike, godsdiensvryheid moet verwyder word, want dit pas nie die uitgewerkte, beoogde nuwe wereldorde nie. En hulle wat aan die spits daarvan staan, is nie noodwendig anderkant die grootwater nie. Nee hulle is nou minder identifiseerbaar, selfs hier tussen ons. In die bestuur van elke tersaaklike, mees relevante organisasie. Selfs op die kansels van ons kerke.Bestem om te wees vir n bepaalde tydperk en saak. En as hul klaar gebruik is, word hul soos die uitgesuigde lemoene weggegooi. Dan kom die volgende fase in werking met ander afstootlike marionette.
Dankie, VF+, vir hierdie standpuntinname. Nou moet julle nog net teen die goddelose evolusieteorie in skole standpunt inneem. Dr Hanno Visagie, MB ChB.
Sien nou eers hierdie fanatieke tirade.
Kan die agbare dokteer vir ons net se^\ wat ons in die plek van die evolusiekonsep aan kinders moet leer – en op grond van watter inligting of feite of navorsing of wat ook al?
Wetenskaplikes – veral fisici en kosmoloee – wat soek na bewyse van 'n "skepping" kry net mooi niks! Nie eens 'n moontlike teorie nie!
Nico Oosthuysen · 5 jare gelede
'n Dokter wat teen evolusie gekant is? Gmph, ek sal maar net seker maak ek kom nooit onder jou behandeling nie, want jy is heel ooglopend 'n uiters swak wetenskaplike!
Dit verstom my dat intelligente mense, die een klein dingetjie wat mens geloof en Godsdiens noem ook wil wegneem van ons skole. Laat diegene wat niks met godsdiens uit te waai wil he nie hulle eie skool kry, of laat hulle homeschool, sodat hulle kan beleef wat `n klaaglike mislukking hulle van hulle kinders maak. Wil diegene wat anti Godsdiens is dan he dat alle waardesisteme verwyder word in `n land waar die regering nie hulself eers aan waardesisteme of norme steur nie. Wat `n chaotiese derdewereldse land sal ons net nie raak nie………..o jammer ons is reeds een. Laat daar dan moslemskole wees, en Christenskole en vir die wat wil, skole is wat geen godsdiens beoefen nie. Hoekom moet alles en almal altyd integreer.
"…of laat hulle homeschool, sodat hulle kan beleef wat `n klaaglike mislukking hulle van hulle kinders maak."
Ai ou Leon – ek wens so jy het die "homeschoolers" hier uit gehou! Jou onkunde is verstommend, jou belediging onvanpas en as feitelike stelling, baie ver verwyderd van die waarheid! Ek ken baie (en ek bedoel BAIE!) tuisskoolouers – groot kinders van God – wie se kinders die NSS met verskeie onderskeidings geslaag het EN suksesvol op universiteit studeer! Hierdie mense het meer "GUTS" as die menigtes wat net kan kla… hulle tuisskool in die lig van hul Godsdienstige oortuigings EN omdat hulle juis nie deel wil wees van 'n onderwysbedeling wat alles wat hulle in glo (waarde sisteme) stelselmatig ondermyn nie…
Leon, Leon, Leon… Mens bly eerder stil as mens nie weet waarvan mens praat nie. Dit is reeds dat ons ons geloof eerste stel, dat ons kinders tuisonderrig doen.
Jy het nou regtig 'n dom ding kwytgeraak.
Het ateisme nou n idiologie geword.Hoekom is hulle so onverdraagsaam?As hulle nie glo nie,pla dit my nie,maar hulle laat my dink aan n groep netbalspelers wat n golfklub wil oorneem en eis dat daar nie meer golf gespeel mag word nie.Hoekom het hulle nie die guts om hulle eie skole te stig nie?Al hierdie volksvreemdes het nou maar eenmaal die geneigdheid om telkens bestaande structure te ondermyn.
Godsdiens hoort in die huis en die kerk of tempel of wat ook al. Dit hoort nie in skole, die regering, die regbank, die werkplek of waar ook al nie.
Indien mense hulle kinders in godsdienstige skole opgelei wil he^ is hulle ten volle geregtig om private skole daar te stel wat hulle betrokke godsdienskonsep uitdra. Dit geld vir alle godsdienste – en dit word reeds hier toegepas met bv. CVO-skole.
Leon, jy moet asseblief baie mooi dink voor jy 'n klomp s%£$¥t wil kwyt raak. My kind doen Home Schooling van graad R af en sy is nou alreeds in graad 9, met punte wat ver bo gemiddeld is. Ons is Christene en daar is beslis niks fout met ons kind nie. Gaan doen bietjie navorsing oor Home Schooling voor jy weer wil bek rek, want jy praat duidelik van dinge waarvan jy niks weet nie.
Stem allie pad saam Thys.
Onderrig instellings soos skole, kollege's, universiteite is daar om vaardighede, kennis ens aan te bied.
Bevordering, bekendstelling en uitbreiding van die gelowe is die taak van die betrokke geloofsgemeenskap, oftewel die instellings wat die onderskeie gelowiggeite ondersteun. Vanaf die ouerhuis, kerke, godsdiensorganisasies, tot by oom Daantjie en sy kalwerhok….
Daar is genoeg diepgaande en bykans onoorbrugbare verskille tussen die inwoners van hierdie land. Om gelowiggeite/ongelowiggeite wat uiteindelik 'n baie PERSOONLIKE saak is, ook by te sleep, verhef die aangeleentheid na 'n vlak waar dit nie behoort te wees nie.
J Schwartz · 5 jare gelede
Ek kan nie verstaan dat 'n geleerde dokter (Dr Hanno Visagie) die evolusieleer uit skole verban wil hê nie. Hy is seker 'n fundamentalis wat glo die wêreld is in 6 dae gemaak.
Steven Neufeld · 5 jare gelede
As usual, Christians will continue to justify segregation in public schools in school hours. Despicable.
Religion, not Christians.
Most of the Truth is hidden – according our own preference.
Ai mense, julle praat van onverdraagsaan en dit en dat, ek glo Leon het nie bedoel dat alle homeschool kinders en ouers van die duiwel is nie. Sy punt, glo ek, is dat die mense wat nie Godsdiiens in skole soek nie,kan maar hulle kinders uiit die skool haal en hulle self tuis probeer leer, wat in elk geval dan in `n gemors sal ontaard. Ons weet die meeste homeschool kinders en ouers is ordentlike Christelike mense, dit is juis oor wat in ons skole aangaan dat hulle die kinders uitgehaal het!! En Thys Human………. jy praat snert!!! Dit is juis omdat daar geen God in ons Parlement is nie, dat dinge so agteruit gaan!! As hulle meer in God glo en soos ware Christene lewe en teenoor mekaar optrree , kan daar dalk nog `n toekoms vir hierdie land wees!!!
Meisie – jy trap inderdaad steeds in die gat waarin Leon hom bevind… waarop grond jy jou stelling dat "kan maar hulle kinders uit die skool haal en hulle self tuis probeer leer, wat in elk geval dan in `n gemors sal ontaard."? Dis nou totale snert… en wys ook op jou onkunde! Hou op om mense (wat jy van geen kant ken nie) te beledig in jou poging om jou punt te probeer maak – verbeter eerder jou argument!
Rina Hauptmann · 5 jare gelede
Ai! Mede boeties en sussies in Jesus. Hoe kan ons mekaar so wil aanval. Dit gaan nie oor tuisskole of wat ook al. Dit gaan oor onkundige mense wat ons Hemelse Vader wat uit ons skole ens wil verban. Is ons nie nou juis besig om oorlog teen mekaar te voer nie ipv om saam te staan teen hierdie heksejag teen Christene.